Diari Oficial de la Generalitat Valenciana


Sumari del DOGV 9604, del 26-05-2023 (2023/5301)

Anunci de la Resolució d'alcaldia 569/2023, per la qual s'aprova definitivament el projecte de reparcel·lació voluntària de la urbanització del carrer adjacent a la Casa de la Cultura situada entre les parcel·les carrer del Riu Magre, 6, i carrer del Riu Magre, 8.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9604

Data del DOGV
:   26-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/5301


Data del document
:   08-05-2023

Organisme emissor
:   Ajuntament de Real

Tipus de document
:   Anunci

Descriptors 

:   * pla d'urbanisme
    * administració local

Anunci de la Resolució d'alcaldia 569/2023, per la qual s'aprova definitivament el projecte de reparcel·lació voluntària de la urbanització del carrer adjacent a la Casa de la Cultura situada entre les parcel·les carrer del Riu Magre, 6, i carrer del Riu Magre, 8. [2023/5301]  
Es publica, per al coneixement general, l'aprovació definitiva del projecte de reparcel·lació de l'àmbit:  
A la vista de la proposta de reparcel·lació voluntària presentada en aquest ajuntament pels propietaris afectats, per al desenvolupament del següent àmbit i vist que ja s'ha aprovat el projecte de reparcel·lació que ha sigut elaborat a l'empara del que es disposa en el municipi de Real que es regeix per les vigents normes subsidiàries de Planejament. Normes que van ser aprovades definitivament per acord de la Comissió Territorial de València de data 24.04.1996 (BOP 167, 15.07.1996).  
  
L'Ajuntament de Real pretén executar mitjançant gestió directa l'obertura del carrer projectat en les normes subsidiàries confrontant amb el c/ Riu Magre conforme al projecte d'urbanització redactat per l'enginyer de camins, canals i ports Eloi Blasco sota la denominació «Projecte d'urbanització del carrer adjacent a la Casa de la Cultura situat entre les parcel·les c/ Riu Magre 6 i c/ Riu Magre 8 de Real». Amb un PCA per import de 43.890,00 € més 9.216,90 € d'IVA = 53.106,90 € aprovat mitjançant Resolució d'alcaldia de data núm. 651/2022, de data 16 de juny de 2022.  
Aprovar el projecte de reparcel·lació voluntària descrit en els antecedents.  
La reparcel·lació produirà els següents efectes:  
a) Transmissió, a l'administració corresponent, el ple domini i lliure de càrregues, de tots els terrenys de cessió obligatòria per a la seua incorporació al patrimoni públic del sòl o la seua afectació als usos previstos en el planejament, així com la modificació d'ofici de l'inventari de béns de les administracions públiques, amb els efectes consegüents.  
  
b) Subrogació, amb plena eficàcia real, de les finques resultants per les finques aportades, havent de quedar establida la seua correspondència.  
c) Afecció real de les finques resultants privades al compliment de les càrregues i al pagament de les despeses inherents al procés urbanitzador.  
d) Extinció de drets i càrregues que graven o afecten les finques d'origen i siguen incompatibles amb el planejament o el projecte de reparcel·lació. En el seu cas, es preveurà el seu trasllat a les finques resultants i la seua transformació, si escau, en els termes previstos per la normativa hipotecària.  
Contra la present resolució, que posa fi a la via administrativa, es pot interposar alternativament recurs de reposició potestatiu davant l'alcalde d'aquest ajuntament, en el termini d'un mes a comptar de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament recurs contenciós administratiu, davant el Jutjat Contenciós Administratiu de València, en el termini de dos mesos, a comptar de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que puga es interposar qualsevol altre recurs que es poguera estimar més convenient en dret.  
  
  
Real, 8 de maig de 2023.- L'alcalde: Gerardo López Mateu.